| Žemaitijos nacionalinis parkas |
| --- |
| IUCN II kategorija (nacionalinis parkas) |
| Platelių ežeras Platelių ežeras |
| **Vieta:** | Žemaitija, Lietuva |
| **Artimiausia didesnė gyvenvietė:** | Plungė |
| 

Žemėlapis rodantis Žemaitijos nacionalinis parkas vietą.Žemaitijos nacionalinis parkas

  |
| **Koordinatės:** | 56°02′40″ š. pl. 21°49′10″ r. ilg.﻿ / ﻿56.04444°š. pl. 21.81944°r. ilg.﻿ / 56.04444; 21.81944Koordinatės: 56°02′40″ š. pl. 21°49′10″ r. ilg.﻿ / ﻿56.04444°š. pl. 21.81944°r. ilg.﻿ / 56.04444; 21.81944 |
| **Plotas:** | 217,2 km² |
| **Įkurtas:** | 1991 m. |
|  **Vikiteka:** | Žemaitijos nacionalinis parkas |

**Žemaitijos nacionalinis parkas** – nacionalinis parkas šiaurės vakarų Lietuvoje (didžioji dalis Plungės rajone, mažesnioji – Skuodo rajone), įsteigtas 1991 metais, siekiant išsaugoti, tvarkyti ir naudoti vertingiausias gamtiniu ir kultūriniu požiūriu Žemaitijos teritorijas. Parko teritorija užima 21720 ha plotą, direkcija yra Platelių miestelyje. Pagrindiniai šio parko uždaviniai yra išsaugoti Platelių ežeryną ir jo apylinkių gamtos kompleksą, organizuoti gamtinės aplinkos, etnokultūros paveldo ir mokslinius tyrimus, vykdyti nuolatinius stebėjimus ir kaupti informaciją.

Gamtos vertybės
---------------

Žemaitijos nacionalinio parko direkcija
Žemaičių Kalvarija
Tikinčiųjų procesija eina Kalvarijos Kalnus. 2006 m.
Žemaitijos parko kalvotą reljefą suformavo tirpstantis ledynas maždaug prieš 12 000 metų. Susidariusios kalvos yra palyginti aukštos, apie 150–190 metrų. Ežerai užima daugiau kaip 7 proc. parko teritorijos, čia telkšo didžiausias Žemaitijoje Platelių ežeras, kurio reginys neatsiejamas be Platelių ežero salų. Be jo yra dar 25 mažesni ežerai. 

Parke miškai užima apie 45 proc. visos teritorijos. Mokslui ypač vertingi miškingi Plokštinės ir Rukundžių pelkynai, Platelių ežero, Laumalenkos ir Šilinės hidrografiniai kompleksai, Gardų ozas, Babrungo ir Mergupio upių slėniai, Paburgės, Siberijos, Pakastuvos, Užpelkių, Ertenio ir Paparčių pelkės, savitos ir įdomios Paplatelės, Šeirės ir Pailgio miškų bei Juodupio pelkėtų pievų ekosistemos, retieji augalai ir gyvūnai. Platelių ežere veisiasi retos lašišinės žuvys – seliavos ir Platelių sykas.

Auga 7,2 m apimties, 2,1 m skersmens ir 34 m aukščio Raganos uosis. Greta parko, Puokės kaime slūgso didžiausias Lietuvoje riedulys – Barstyčių akmuo. Gyvena ir veisiasi vilkai, nuolatos gyvena lūšys. Naktimis skraido 9 šikšnosparnių rūšys.

Kultūros paveldas
-----------------

Parke yra saugomas ir lankytojams labai įdomus sudėtingas Šiaurės Žemaitijos archeologinis kompleksas su Mikytų, Šarnelės, Pūčkorių, Gegrėnų, Ž. Kalvarijos ir kitais piliakalniais (iš viso – 11) bei alkakalniais, senoji Platelių dvarvietė ir Pilies salos piliavietė. Tarp Šventorkalnio ir Pilies salos ežero vandenyje dar pastebimos medinio Platelių senovės tilto liekanos. Piliakalniai sutelkti šiaurės vakarinėje parko dalyje ir dažnai sudaro vieną kompleksą su alkakalniais.

Plačiai žinomas Žemaičių Kalvarijos (Gardų) miestelis su bažnyčia ir Kristaus kryžiaus kelio koplytėlėmis, senomis Didžiųjų Kalvarijos atlaidų tradicijomis. Platelių miestelyje išlikęs Platelių dvaro parkas ir dalis pastatų. Dėmesio vertos XVIII a. medinės Beržoro ir Platelių bažnyčios, poeto V. Mačernio gimtinė Šarnelėje, etnokultūrinės vertės požymius išlaikę Stirbaičių ir Visvainių kaimai. Nemažai muziejų – Platelių dvaro svirne ir arklidėse veikia istorijos, etnografijos, gamtos ir Užgavėnių ekspozicijos, greit pradės veiklą amatų centras. Taip pat yra ir kitų muziejų: medžio meistrų Godeliuose, literatūriniai Bukantės dvarelyje ir Žemaičių Kalvarijoje, meno galerija Babrungėnuose. Parke išlikę nemažai tradicinių žemaitiškų sodybų – jų yra Beržore, Godeliuose, Šarnelėje, Žemaičių Kalvarijoje.

Parke yra unikali militarizmo ekspozicija buvusioje Plokštynės raketinėje bazėje įkurtame Šaltojo karo muziejuje. Turistai, lydimi parko darbuotojų, gali apsilankyti požeminiuose labirintuose, apžiūrėti 27 m gylio raketos šachtą. Daugiau apie Šaltojo karo muziejų skaitykite čia Archyvuota kopija 2012-11-11 iš Wayback Machine projekto..

Laisvalaikis ir pramogos
------------------------

Žemaitijos NP yra platus įvairių užsiėmimų pasirinkimas. Čia geros sąlygos žvejybai, pasivaikščioti pažintiniais takais. Buriuoti tinka Platelių ežeras, kuriame Platelių jachtų klubas kasmet organizuoja Platelių regatą ir kitus renginius, čia galima išsinuomoti ir valtis. Dviratininkams parengti 3 maršrutai, išsinuomoti dviračius galima Plateliuose.

Apie Platelių ežerą veda dviračių takas. Į šiaurę, visai šalia Platelių su unikaliomis gamtos vertybėmis supažindina 4,1 km ilgio Šeirės gamtos takas. Gausybę poilsiautojų pritraukia Platelių ežeras. Prie Platelių, Luokos, Skyplaičių, Ilgio ežerų yra 9 stovyklavietės. Prie Platelių ežero įrengta apžvalgos aikštelė, gražios panoramos atsiveria nuo Jazminų ir Medsėdžių kalnų, Mikytų alkakalnio, Žemaičių Kalvarijos kalvų. Prie Pakastuvos ežero įrengtas paukščių stebėjimo bokštelis.

Kasmet tūkstančius žmonių sutraukia Žemaičių Kalvarijos atlaidai. Parke švenčiamos Užgavėnės, Joninės, vyksta plaukimo maratonas per Platelių ežerą, paskutinį liepos savaitgalį vyksta Platelių regata.

Nuorodos
--------

* Parko svetainė
* Šaltojo karo muziejaus svetainė Archyvuota kopija 2012-11-11 iš Wayback Machine projekto.
* Info.lt Archyvuota kopija 2007-09-27 iš Wayback Machine projekto.
* Parko gyvenvietės Archyvuota kopija 2006-05-03 iš Wayback Machine projekto.

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • R**Lietuvos saugomos teritorijos** |
| --- |
|  |
| Valstybiniai rezervatai | 
Čepkelių - Kamanų - Kernavės - Viešvilės - Vilniaus pilių |
|  |
| Nacionaliniai parkai | 
Aukštaitijos - Dzūkijos - Kuršių nerijos - Trakų istorinis - Žemaitijos |
|  |
| Regioniniai parkai | 
Anykščių - Asvejos - Aukštadvario - Biržų - Dieveniškių istorinis - Dubysos - Gražutės - Kauno marių - Krekenavos - Kurtuvėnų - Labanoro - Metelių - Nemuno deltos - Nemuno kilpų - Neries - Pagramančio - Pajūrio - Panemunių - Pavilnių - Rambyno - Salantų - Sartų - Sirvėtos - Tytuvėnų - Varnių - Veisiejų - Ventos - Verkių - Vištyčio - Žagarės |
|  |
| Biosferos rezervatai | 
Žuvinto |

 |


|  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RPlungės rajono savivaldybės saugomos teritorijos |
| --- |
|  |
| Nacionaliniai parkai | 
Žemaitijos nacionalinis parkas |
|  |
| Regioniniai parkai | 
Salantų regioninis parkas |
|  |
| Valstybiniai draustiniai | 
Buožėnų geomorfologinis • Gandingos kraštovaizdžio • Minijos ichtiologinis • Minijos pralaužos kraštovaizdžio • Reiskių tyro telmologinis • Vilkaičių geomorfologinis |
|  |
| Savivaldybės draustiniai | 
Abokų botaninis-zoologinis • Kepurėnų botaninis-zoologinis |
|  |
| Gamtos paminklai | 
Akmuo „Dievo stalas" • Auksalės pusiasalis • Kreiviškių pusiasalis • Mingėlos ąžuolas • Perkūno ąžuolas • Pilelio šaltinis • Platelių ežero salos: Briedsalė, Veršio, Pilies • Platelių liepa • Platelių vinkšna • Plokščių šaltinis • Raganos uosis • Stirbaičių ąžuolas |
|  |
| Valstybiniai gamtos paveldo objektai | 
Akmuo „Galąstuvas" • Ąžuolai Dvyniai • Beržoro ežero sala • Birškaus bukas • Dyburių atodanga • Eglė Boba • Gaidsalė • Ilgio ežero salos • Knygnešių šaltinis • Koiskalnio šaltinis • Laikrodinės ąžuolas • Mykolo Oginskio liepa • Pliksalė • ~~Plokščių miško eglė~~ • Plungės dvaro parko aukštasis ąžuolas • Prarajos duobė • Šončelio sala • Ubagsalė • Ubagų kalno akmuo |

 |

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Ž • A • RSkuodo rajono savivaldybės saugomos teritorijos |
| --- |
|  |
| Nacionaliniai parkai | 
Žemaitijos nacionalinis parkas |
|  |
| Regioniniai parkai | 
Salantų regioninis parkas |
|  |
| Valstybiniai draustiniai | 
Apuolės kraštovaizdžio • Bartuvos ichtiologinis • Gėsalų geomorfologinis • Laumių botaninis-zoologinis • Margininkų botaninis-zoologinis |
|  |
| Savivaldybės draustiniai | 
Apšės botaninis • Mosėdžio ornitologinis • Šatos-Vabalo botaninis-zoologinis |
|  |
| Biosferos poligonai | 
Apšės |
|  |
| Gamtos paminklai | 
Barstyčių (Puokės) akmuo • Pūkštės kalnas • Šmitos versmė |
|  |
| Valstybiniai gamtos paveldo objektai | 
~~Akmuo Stabo kūlis~~ • Akmuo Šilalės kūlis • Igarių akmuo • Juknaičių akmuo • Krakių ąžuolas • Kulalių skaldyklos akmenynas • Laumių miško keturkamienė eglė • Mockaičių liepa • Mosėdžio akmuo • Paparčių juodalksnis • Paparčių kaštonas • Šauklių akmuo • Šatraminių guoba |
|  |
| Savivaldybės gamtos paveldo objektai | 
• Gandlaukės ąžuolų alėja • Gedrimų šaltinis • Gurecko liepa • ~~Kapų pušis~~ • Klauseikių kadagys • Kuokščio ąžuolas • Margininkų ąžuolas • Mediškių ąžuolas • Mockaičių akmuo Pikčiaus kūlis • Mosėdžio klevas • Nevočių ąžuolas • Paluobės daugiakamienė liepa • Paparčių akmuo Balnas • Paparčių ąžuolas • Puokės liepa • Ramanausko ąžuolas • Strulių liepa • Šauklių liepa • ~~Šleiniaus liepa~~ • Šniukščių ąžuolas • Vizgaudžių akmuo Karstas • Žukausko ąžuolas |

 |